CELEX: 32010R0607
Language: lv
Date: 2010-07-09 00:00:00
Title: Komisijas Regula (ES) Nr. 607/2010 ( 2010. gada 9. jūlijs ), ar ko groza Regulu (EK) Nr. 1542/2007 par izkraušanas un svēršanas procedūrām siļķei, makrelei un stavridai

10.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 175/27
            
         KOMISIJAS REGULA (ES) Nr. 607/2010
   (2010. gada 9. jūlijs),
   ar ko groza Regulu (EK) Nr. 1542/2007 par izkraušanas un svēršanas procedūrām siļķei, makrelei un stavridai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 5. panta b) punktu,
   tā kā:
   
               (1)
            
            
               Izkraušanas un svēršanas procedūras izstrādātas, Kopienai cieši sadarbojoties ar Norvēģiju un Fēru salām. Minētās procedūras ir noteiktas ar Komisijas Regulu (EK) Nr. 1542/2007 (2). Šos noteikumus piemēroja tikai krājumiem, kurus pārvalda sadarbībā ar Norvēģiju un Fēru salām. Tie nebija spēkā makreles un stavridas krājuma dienvidu daļai atbilstošajās zonās un citās zonās, kurās piemēro nozvejas ierobežojumus. Ir lietderīgi paplašināt minēto noteikumu darbības jomu, attiecinot tos uz visām zonām, kurās pastāv nozvejas ierobežojumi un kurās to prasa krājumu saglabātības stāvoklis un vajadzība nodrošināt faktisku kontroli.
            
         
               (2)
            
            
               Saskaņā ar Regulas (EK) Nr. 1542/2007 9. panta 3. punktu zivju svērējai pusei jāveic ieraksti svēršanas žurnālā, taču nav norādīts šā pienākuma izpildes termiņš. Lai novērstu minētā noteikuma interpretēšanas neskaidrības, jānosaka konkrēts termiņš ierakstu veikšanai šajā žurnālā.
            
         
               (3)
            
            
               Saskaņā ar Regulas (EK) Nr. 1542/2007 9. panta 3. punkta b) apakšpunktu, transportējot zivis no kuģu piestātnes uz apstrādes uzņēmumu, katras autocisternas kravu sver un reģistrē atsevišķi. Tomēr, lai kravu lieki neaizkavētu, no viena kuģa iegūtu autocisternu kravu gadījumā vajadzētu būt iespējamam reģistrēt tikai šo autocisternu kravu kopējo svaru ar nosacījumu, ka tās tiek svērtas secīgi un vienā svēršanas reizē.
            
         
               (4)
            
            
               Tāpēc attiecīgi jāgroza Regula (EK) Nr. 1542/2007.
            
         
               (5)
            
            
               Ar 60. pantu Padomes 2009. gada 20. novembra Regulā (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (3), paredz vispārīgus noteikumus par zvejas produktu svēršanu un Komisiju pilnvaro pieņemt sīki izstrādātus šā panta īstenošanas noteikumus. Tā kā minēto pantu piemēro tikai no 2011. gada 1. janvāra, bet ir steidzama vajadzība Regulas (EK) Nr. 1542/2007 grozījumus piemērot jau 2010. gada zvejas sezonā, ir lietderīgi par šo grozījumu juridisko pamatu izmantot Regulas (EEK) Nr. 2847/93 5. panta b) punktu.
            
         
               (6)
            
            
               Zvejniecības un akvakultūras komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Regulu (EK) Nr. 1542/2007 groza šādi.
   
               1.
            
            
               Regulas 1. pantu aizstāj ar šādu pantu:
               “1. pants
               Darbības joma
               Šo regulu piemēro izkrāvumiem, kuri veikti Eiropas Savienības (ES) teritorijā no ES kuģiem un trešo valstu zvejas kuģiem vai trešās valstīs no ES zvejas kuģiem un kuru svars pārsniedz 10 tonnas siļķu (Clupea harengus), makreļu (Scomber scombrus) un stavridu (Trachurus spp.) atsevišķi vai jauktā veidā, ja tās nozvejotas:
               
                           a)
                        
                        
                           siļķes – ICES
                               (4) I, II, IIIa, IV, Vb, VI un VII zonā;
                        
                     
                           b)
                        
                        
                           makreles – ICES IIa, IIIa, IV, Vb, VI, VII, VIII, IX, X, XII un XIV zonā un ES piekritīgajos CECAF
                               (5) ūdeņos;
                        
                     
                           c)
                        
                        
                           stavridas – ICES IIa, IV, Vb, VI, VII, VIII, IX, X, XII un XIV zonā un ES piekritīgajos CECAF ūdeņos.
                        
                     
         
               2.
            
            
               Regulas 9. pantā 3. punktu aizstāj ar šādu punktu:
               “3.   Zivju svērēja puse par katru svēršanas sistēmu veic ierakstus iesietā reģistrācijas žurnālā ar numurētām lapām (“svēršanas žurnāls”). Ierakstus izdara tūlīt pēc katra atsevišķa izkrāvuma nosvēršanas un vēlākais plkst. 23.59 (vietējais laiks) nosvēršanas dienā. Svēršanas žurnālā norāda:
               
                           a)
                        
                        
                           tā zvejas kuģa vārdu un reģistrācijas numuru, no kura izkrautas zivis;
                        
                     
                           b)
                        
                        
                           autocisternu reģistrācijas numuru, ja zivis pirms svēršanas atbilstīgi 7. pantam ir transportētas no izkraušanas ostas. Katras autocisternas kravu sver un reģistrē atsevišķi. Tomēr, ja visas no viena kuģa iegūtas autocisternu kravas tiek svērtas secīgi un vienā svēršanas reizē, šo autocisternu kravu kopējo svaru drīkst reģistrēt kā vienu svērumu;
                        
                     
                           c)
                        
                        
                           zivju sugas;
                        
                     
                           d)
                        
                        
                           katra izkrāvuma svaru;
                        
                     
                           e)
                        
                        
                           svēršanas sākuma un beigu datumu un laiku.”
                        
                     
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 9. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 261, 20.10.1993., 1. lpp.
   
      (2)  OV L 337, 21.12.2007., 56. lpp.
   
      (3)  OV L 343, 22.12.2009., 1. lpp.
   
      (4)  ICES (Starptautiskā Jūras pētniecības padome) zonas, kā definēts Eiropas Parlamenta un Padomes 2009. gada 11. marta Regulā (EK) Nr. 218/2009 par to dalībvalstu nominālās nozvejas statistikas iesniegšanu, kuras zvejo Atlantijas okeāna ziemeļaustrumu daļā (OV L 87, 31.3.2009., 70. lpp.).
   
      (5)  CECAF (Vidusatlantijas austrumu daļa jeb FAO 34. galvenā zvejas zona), kā definēts Eiropas Parlamenta un Padomes 2009. gada 11. marta Regulā (EK) Nr. 216/2009 par to, kā dalībvalstis, kas zvejo apgabalos ārpus Ziemeļatlantijas, iesniedz nominālās nozvejas statistiku (OV L 87, 31.3.2009., 1. lpp.).”